SKRIFTLIG FORESPØRGSEL E-1014/01

af Salvador Garriga Polledo (PPE-DE) til Kommissionen

(30. marts 2001)

Om: Problemer i forbindelse med solvarmeanlægs tilslutning til elnettet

Snesevis af små solcelleanlæg må vente til tider op til et år på, at elselskaberne godkender dem med henblik på optagelse og oplagring af den energi, de producerer, på elnettet.

Ejerne af ovennævnte anlæg anklager de store elselskaber for med deres krav om utallige dokumenter og certifikater at torpedere tilslutning til nettet, da sådanne formalia efterhånden er ved at ændre tidligere tiders entusiasme til manglende motivering.

Mener Kommissionen ikke i lyset af ovenstående som vil kunne være til skade for forøgelsen af antallet af private producenter af solcelleenergi , at den bør pålægge elselskaberne at fjerne hindringerne for sådanne producenters tilslutning til elnettet og pålægge de kompetente myndigheder at begrænse den tid, det tager at give de pågældende anlæg autorisation?

Svar afgivet på Kommissionens vegne af Loyola de Palacio

(16. maj 2001)

Kommissionen prioriterer fremme af energi fra vedvarende energikilder meget højt. Hvidbogen fra 1997 om vedvarende energikilder (VEK)(1) fremhæver den grundlæggende rolle sidstnævnte spiller for forsyningssikkerhed og miljø og foreslår, at som vejledende mål for 2010 en fordobling af andelen af energi, der hidrører fra vedvarende energikilder, i Fællesskabets energibalance. Også i grønbogen fra 2000 På vej mod en europæisk strategi for energiforsyningssikkerhed(2) finder man, at udvikling af vedvarende energikilder er et centralt element i kampen mod den globale opvarmning.

Specielt hvad angår elektricitet fra vedvarende energikilder, vedtog Kommissionen den 10. maj et direktivforslag(3), der tager sigte på, at der på mellemlang sigt opnås en markant stigning i forbruget af denne type elektricitet. I artikel 6 i forslaget fastsættes, at medlemsstaterne tager deres nuværende love og administrative bestemmelser om procedurer for meddelelse af bevillinger til opførelse af anlæg, der producerer elektricitet fra vedvarende energikilder, op til revision

I forslagets artikel 7 foreskrives desuden følgende:

- Alle omkostninger og fordele i forbindelse med et nyt VEK-anlægs nettilslutning skal fastsættes efter standardregler og være baseret på objektive, gennemsigtige og ikke-diskriminerende kriterier,

- Omkostningerne ved systeminstallationer, f.eks. netforstærkninger, skal fordeles mellem alle de producenter, som drager nytte heraf. Fordelingen skal baseres på objektive, gennemsigtige og ikke-diskriminerende kriterier,

- Medlemsstaterne skal vedtage regler for kompensation, når producenter, der senere tilsluttes nettet, opnår en fordel (nettilslutning eller netforstærkninger), der har tilknytning til en tidligere tilsluttet, der har afholdt udgifterne hertil.

Rådet vedtog sin fælles holdning vedrørende dette direktiv den 23. marts 2001(4). I denne forbindelse konstaterede Kommissionen med tilfredshed, at Rådet i høj grad havde bibeholdt de ovennævnte bestemmelser, der er vigtige elementer med henblik på gøre det lettere for producenter af elektricitet fra vedvarende energikilder at blive tilsluttet forsyningsnettet.

(1) KOM(97) 599 endelig udg.

(2) KOM(2000) 769 endelig udg.

(3) EFT C 311 E af 31.10.2000.

(4) Nr. 5583/01.